ร้านนี้ตั้งอยู่ในซอยสุขุมวิท20ตรงข้ามโรงแรมวินเซอร์มีที่จอดรถสะดวก
                 ซอสามสาย ร้านอาหารตำรับชาววังแห่งนี้มีคุณศิริพันธุ์ ปาลกะวงศ์ ณ อยุธยา(นักดนตรีไทยโบราญซอสามสายโรงเรียนสตรีวิทย์) เป็นผู้ดูแล ถ่ายทอดสูตรอร่อยจากรุ่นสู่รุ่น ปรุงอย่างละเมียดละไม และมีเมนูที่หากินยากในสมัยนี้  แกงรัญจวนเมนูต้องใช้เวลาทำนานควรสั่งล่วงหน้า กุ้งนอกครก หรือแกงกุ้งเครื่องซอย ที่ใช้ส่วนผสมของน้ำพริกแกงซอยให้ละเอียดแทนการโขลก น้ำพริกใบมะกรูดกับหมูเปรี้ยว น้ำพริกทำจากใบมะกรูดไม่อ่อนไม่แก่โขลกกับพริกชี้ฟ้า เขียวย่างลอกเปลือกจนเนื้อเนียนละเอียดไม่เป็นเสี้ยน กินคู่กับหมูเปรี้ยว ซึ่งทางร้านใช้ หมูคุโรบูตะหมักกับน้ำมะขามเปียก น้ำปลา และน้ำตาลปี๊บ นำไปทอดแล้วนำน้ำหมักมาผัด ราดทับอีกที ยำส้มโอเสวย สูตรของร้านใช้มะนาว มะกรูด น้ำมะขาม และน้ำส้มซ่า ทำให้จานนี้มีรสเปรี้ยวและกลิ่นหอมไม่เหมือนใครอย่างแน่นอน
                  โดยรวมอาหารก็ใช้ได้ แต่เมนูกุ้งนอกครก ส่วนตัวผมไม่ค่อยชอบเท่าไร อาหารราคาสูงนิดหน่อยครับ